**V kráľovstve čísel**

**Ročníkový projekt pre 1. ročník – predmet matematika**

|  |  |  |  |
| --- | --- | --- | --- |
| **Názov aktivity** | **Popis aktivity** | **Prierezová téma** | **Počet**  **hodín** |
| **Počítanie s kockou** | Pomôcka: veľká penová kocka s číslicami  Žiaci si kocku podávajú, alebo hádžu. Podľa čísla ktoré padne, žiaci tvoria príklad na sčítanie, odčítanie, ktorého výsledkom je číslo na kocke. Príklad, v ktorom bude číslo, ktoré padlo na kocke kontroluje jeden žiak - kontrolór. Obmenou bude kocka s bodkovou symbolikou a hra sa opakuje. | MKV - podporovať u žiakov sebavedomie a schopnosť presadiť sa v skupine. | 1 |
| **Hľadaj výsledok** | Pomôcky: lístky s príkladmi  Každý žiak dostane jeden lístok. Počet lístkov sa rovná počtu žiakov + učiteľ. Hru začína učiteľ so svojim príkladom. Na prvom lístku je napísané napríklad toto: „Hľadám číslo 5+3.“ V hre pokračuje žiak, ktorý má lístok začínajúce sa výsledkom tohto príkladu. Na ďalšom lístku majú úlohu s ďalším príkazom a takto pokračujú ďalej. | OSR- formovanie dobrých vzťahov v kolektíve, uplatňovať rovesnícke vyučovanie. | 1 |
| **Matematická guľovačka** | Učiteľ urobí z papiera gule, na ktoré napíše príklady, ktoré je potrebné rýchlo z hlavy vypočítať. Potom vytvorí zo žiakov dva rady. Na povel si dvojice vymenia gule, príklad vypočítajú a výsledky postupne nahlas hovoria. Potom si vymenia v rade miesta a opäť si vymenia medzi sebou aj papierové gule. Opäť príklady vypočítajú. Hru môžete opakovať napríklad päťkrát. | ENV- aktívne sa podieľať na zveľaďovaní životného prostredia školy a jej okolia | 1 |
| **Predo mnou, za mnou** | Každý žiak má svoje číslo. Podľa pokynov učiteľa hovoria: „Ja som sedmička a predo mnou sú 6, 5, 4, 3, 2, 1 a 0“ alebo: - „Ja som päťka a za mnou sú 6, 7, 8, ....“ alebo: - „Ja som trojka a hneď predo mnou je 2 a hneď za mnou je 4“. - Po vyslovení čísla žiak, ktorý má toto číslo, sa postaví buď pred alebo za hovoriaceho žiaka. | MKV- pestovanie priateľstva medzi spolužiakmi aj z iných sociálnych skupín | 1 |
| **Matematický kráľ** | Dvom žiakom zadám príklad, ktorý vedia už vypočítať z pamäti. Ten žiak, ktorý povie výsledok prvý a správne sa postaví. Tak sa vystriedajú všetci žiaci v triede. Ďalej sa zadávajú príklady medzi žiakmi, ktorí stoja. Ten, ktorý odpovie nesprávne alebo neskôr, si sadne. Posledný žiak, ktorý ostane stáť sa stáva „MATEMATICKÝM KRÁĽOM“. | OSR- formovanie dobrých vzťahov v kolektíve, zdravá súťaživosť. | 1 |

**Medzipredmetové vzťahy:** telesná výchova, slovenský jazyk

**Termín:** máj (2. týždeň)

**Zodpovední:** vyučujúci 1. ročníkov

Vypracovali: PaedDr. Anna Korytková, Mgr. Jana Macková, Mgr. Katarína Baňasová